เจ้าหญิงฮานาโกะ พระชายาในเจ้าชายมาซาฮิโตะ

เจ้าหญิงฮานาโกะ พระชายาในเจ้าชายมาซาฮิโตะ (ญี่ปุ่น: 正仁親王妃華子殿下; โรมาจิ: Masahito Shinnōhi Hanako Denka) หรือ เจ้าหญิงฮิตาจิ (อังกฤษ: Her Imperial Highness Princess Hitachiอ้างอิงพระนามภาษาอังกฤษจากเว็บไซต์สำนักพระราชวัง https://www.kunaicho.go.jp/e-about/history/history04.html) ทรงดำรงพระอิสริยยศชินโนฮิ หรือพระชายาในเจ้าชายชั้นเอกแห่งราชวงศ์ญี่ปุ่น ทรงเป็นพระชายาในเจ้าชายฮิตาจิ (พระราชปิตุลาในสมเด็จพระจักรพรรดินารูฮิโตะและพระราชอนุชาในสมเด็จพระจักรพรรดิพระเจ้าหลวงอากิฮิโตะ) และทรงมีศักดิ์เป็นพระปิตุจฉาในสมเด็จพระจักรพรรดินารูฮิโตะ จักรพรรดิพระองค์ปัจจุบัน

ทรงมีพระนามจริงว่าเจ้าหญิงฮานาโกะ ส่วนเจ้าหญิงฮิตาจิเป็นการออกพระนามตามมิยาโงของพระสวามีที่ได้รับพระราชทานจากจักรพรรดิโชวะหลังการอภิเษกสมรส พระองค์ทรงเป็นชนชั้นขุนนางพระองค์สุดท้ายที่ทำการอภิเษกสมรสกับพระบรมวงศานุวงศ์ในราชวงศ์ญี่ปุ่น 

สัญลักษณ์ประจำพระองค์ ดอกเชียกุนาเกะ (しゃくなげ) ที่ประทับหลัก วังฮิตาจิ (常陸宮邸) หรือ วังโทกิวามัตสึ (常盤松御用邸) เขตชิบูยะ กรุงโตเกียว

 พระประวัติ 
 ฮานะโกะ สึงารุ 
ฮานะโกะ สึงารุ (ญี่ปุ่น: 津軽 華子; โรมาจิ: Tsugaru Hanako) เกิดเมื่อวันที่ 19 กรกฎาคม พ.ศ. 2483 (ปีโชวะที่ 15) ณ คฤหาสน์ตระกูลสึงารุ เขตโยโดบาชิ นครโตเกียว จักรวรรดิญี่ปุ่น (ปัจจุบัน คือ เขตชินจูกุ กรุงโตเกียว)

เธอเป็นบุตรคนสุดท้องจากทั้งหมด 4 คนของโยชิตากะ สึงารุ (津軽 義孝) กับฮิซาโกะ สึงารุ ซึ่งเธอมีพี่สาว 3 คน ได้แก่ ยาซูโกะ สึงารุ, มิเอโกะ สึงารุ, และอากิโกะ สึงารุ

บิดา โยชิตากะ สึงารุ (津軽 義孝) ดำรงบรรดาศักดิ์ชั้น "ฮากุชากุ" (伯爵) ซึ่งเป็นบรรดาศักดิ์ลำดับที่ 3 (จากทั้งหมด 5 ระดับ) ของชนชั้นขุนนางในจักรวรรดิญี่ปุ่นตามการปฏิรูปสมัยเมจิ และเป็นผู้นำตระกูลสึงารุ รุ่นที่ 14 (รุ่นสุดท้าย) โดยตระกูลนี้ได้ทำการปกครองแคว้นฮิโรซากิ (弘前藩) ซึ่งปัจจุบันเป็นพื้นที่ในจังหวัดอาโอโมริ อีกทั้งบิดายังสืบเชื้อสายมาจากตระกูลโทกูกาวะอีกด้วย

มารดา ฮิซาโกะ สึงารุ (สกุลเดิม โมริ) มีพื้นเพเดิมอยู่ในชนชั้นขุนนางเช่นเดียวกันกับสามี เธอเป็นบุตรสาวของโมโตโอะ โมริ ซึ่งดำรงบรรดาศักดิ์ "ชิชากุ" (子爵) (บรรดาศักดิ์ลำดับที่ 4) โดยตระกูลโมรินั้นเคยเป็นผู้ปกครองแคว้นโชชู (ปัจจุบันเป็นพื้นที่ในจังหวัดยามากูจิ)

ดังนั้นจึงถือว่าฮานะโกะ สึงารุเป็นบุคคลชนชั้นขุนนางในจักรวรรดิญี่ปุ่น ก่อนที่ระบอบนี้จะถูกยกเลิกหลังจากสิ้นสุดสงครามโลกครั้งที่ 2 ในปี พ.ศ. 2489

พ.ศ. 2490 เธอเข้าศึกษาระดับชั้นประถมศึกษาที่โรงเรียนประถมศึกษากากูชูอิน (学習院初等科) และระดับมัธยมศึกษาที่โรงเรียนมัธยมหญิงกากูชูอิน (学習院女子中・高等科) ตามลำดับ

เธอศึกษาต่อระดับปริญญาตรี สาขาภาษาอังกฤษ คณะอักษรศาสตร์ วิทยาลัยหญิงกากูชูอิน (学習院女子短期大学) และสำเร็จการศึกษาในปี พ.ศ. 2504
 เจ้าหญิงฮิตาจิ 
เธอและเจ้าชายโยชิ (มาซาฮิโตะ) พบกันครั้งแรกที่ห้องวิจัยของเจ้าชายในโรงเรียนกากูชูอินแปลจากวิกิพีเดียภาษาญี่ปุ่น https://ja.wikipedia.org/wiki/正仁親王妃華子

วันที่ 21 กุมภาพันธ์ พ.ศ. 2507 มีการนัดดูตัวระหว่างเจ้าชายโยชิ (มาซาฮิโตะ) และนางสาวฮานาโกะ สึงารุ 

วันที่ 14 เมษายน พ.ศ. 2507 มีการจัดพิธี "โนไซ" (納采の儀) หรือพิธีหมั้น

วันที่ 15 กันยายน พ.ศ. 2507 มีการจัดพิธี "โคกคิ" (告期の儀) หรือพิธีกำหนดวันอภิเษกสมรส

วันที่ 30 กันยายน พ.ศ. 2507 มีการจัดพิธีอภิเษกสมรสระหว่าง เจ้าชายโยชิ (มาซาฮิโตะ) กับ นางสาวฮานาโกะ สึงารุ คลิปงานพิธีอภิเษกสมรส https://www.youtube.com/watch?v=bSSbe3oXWDE

โดยหลังจากการอภิเษกสมรส พระสวามีได้ก่อตั้งมิยาเกะ (ราชวงศ์สาขา) ของพระองค์เองขึ้น และได้รับพระราชทานมิยาโงจากสมเด็จพระจักรพรรดิฮิโรฮิโตะว่า "ฮิตาจิ" ดังนั้นจึงมีการระบุพระนามของพระสวามีภายหลังการอภิเษกสมรสเป็น "常陸宮" (Hitachi-no-Miya) หรือ "Prince Hitachi"อ้างอิงพระนามภาษาอังกฤษ จากเว็บไซต์สำนักพระราชวังเวอร์ชันภาษาอังกฤษ https://www.kunaicho.go.jp/e-about/history/history04.html (เจ้าชายฮิตาจิ) ส่วนเธอได้รับการสถาปนาอิสริยยศเป็นชินโนฮิ หรือพระชายาในเจ้าชายชั้นเอกแห่งราชวงศ์ญี่ปุ่น โดยมีพระนามว่า "正仁親王妃華子殿下" (Masahito Shinnōhi Hanako Denka) ซึ่งสำนักพระราชวังระบุพระนามในภาษาอังกฤษเป็น "Her Imperial Highness Princess Hitachi" (เจ้าหญิงฮิตาจิ)

เจ้าชายและเจ้าหญิงฮิตาจิ ทรงไม่มีพระโอรส-ธิดาด้วยกันแม้แต่พระองค์เดียว โดยทั้งสองพระองค์ประทับอยู่ที่ วังฮิตาจิ (常陸宮邸) หรือ วังโทกิวามัตสึ (常盤松御用邸) เขตชิบูยะ กรุงโตเกียว

 พระพลานามัย 

 พ.ศ. 2549 ทรงเข้ารับการผ่าตัดต้อกระจกที่พระเนตรทั้งสองข้าง
 วันที่ 11 ธันวาคม พ.ศ. 2568 ทรงเข้ารับการผ่าตัดอาการต้อกระจกซ้ำที่พระเนตรข้างซ้าย

 พระกรณียกิจ 
 งานราชสำนัก 

 ทรงตามเสด็จสมเด็จพระจักรพรรดิ และสมเด็จพระจักรพรรดินีออกมหาสมาคม เนื่องในวันขึ้นปีใหม่ 
 ทรงเข้าร่วมพิธี "อูตาไก ฮาจิเมะ" (歌会始) ซึ่งเป็นธรรมเนียมประจำปีในพระราชสำนัก โดยจะมีการร่วมกันขับร้องบทกวีในท่วงทำนองโบราณตามแบบแผนดั้งเดิมของญี่ปุ่น อย่างไรก็ตามในช่วงหลังพระองค์ไม่ได้เสด็จเข้าร่วมเนื่องจากพระชัณษามากแล้ว

 ทรงเข้าร่วมพิธี "โคโช ฮาจิเมะ" (講書始) เป็นพิธีที่จัดขึ้นทุกปีในเดือนมกราคม โดยสมเด็จพระจักรพรรดิและสมเด็จพระจักรพรรดินี พร้อมสมาชิกราชวงศ์ จะเสด็จออกรับฟังการบรรยายจากผู้ทรงคุณวุฒิในสาขาวิชามนุษยศาสตร์ สังคมศาสตร์ และวิทยาศาสตร์

 ทรงเข้าร่วมงานเลี้ยงน้ำชาฤดูใบไม้ผลิและฤดูใบไม้ร่วง ซึ่งจัดโดยสมเด็จพระจักรพรรดิ เพื่อเลี้ยงต้อนรับแขกผู้มีเกียรติจากหลากหลายวงการในประเทศญี่ปุ่น ที่เขตพระราชฐานอากาซากะ (赤坂御用地) กรุงโตเกียว

 งานพิธี 
ทรงร่วมงานครบรอบต่างๆในสมาคมที่พระองค์ดำรงตำแหน่งประธานกิตติมศักดิ์หรือทรงปฏิบัติหน้าที่แทนพระสวามี เช่น 

 พิธีมอบรางวัลของสหพันธ์กีฬาแข่งม้าประจำปี 2567, ปี 2568
 งาน JAWS2023 และ JAWS2024 ของสมาคมสวัสดิภาพสัตว์แห่งประเทศญี่ปุ่น ในปี 2567, ปี 2568
 งานครบรอบ 100 ปีของเมซงฟรังโก-ฌาโปแนส์ (บ้านญี่ปุ่น-ฝรั่งเศส)
 นิทรรศการสิ่งประดิษฐ์และนวัตกรรมของนักเรียนนักศึกษาทั่วญี่ปุ่น ครั้งที่ 81, ครั้งที่ 82

 ทรงดำรงตำแหน่งในองค์กร 

 สมาชิกสภาราชวงศ์ (皇室会議)
 ประธานกิตติมศักดิ์สมาคมศิลปะอิเกบานะแห่งประเทศญี่ปุ่น (日本いけばな芸術協会)
 ประธานกิตติมศักดิ์สมาคมสวัสดิภาพสัตว์แห่งประเทศญี่ปุ่น
 ประธานกิตติมศักดิ์สหพันธ์กีฬาขี่ม้าแห่งประเทศญี่ปุ่น (日本馬術連盟)
 ประธานกิตติมศักดิ์สมาคมสตรีญี่ปุ่น-ลาตินอเมริกา (日本・ラテンアメリカ婦人協会)
 อุปนายกกิตติมศักดิ์สภากาชาดญี่ปุ่น (日本赤十字社)

 พระนิพนธ์ (แปล) 

 "89番めのネコ" แปลจากหนังสือ "The 89th Kitten" เขียนโดย Eleanor Nilsson (2530)
 "せかいでいちばんおりこうないぬ" แปลจากหนังสือ "The Most Obedient Dog in the World" เขียนโดย Anita Jeram (2539)
 "ぼくじゃないよ ジェイクだよ" แปลจากหนังสือ "It was Jake" เขียนโดย Anita Jeram (2540)
 "ハニーが盲導犬になるまで" แปลจากหนังสือ "A Guide Dog Puppy Grows up" เขียนโดย Caroline Arnold (2544)
 "しょうぼう犬ドット" แปลจากหนังสือ "Dot The Fire Dog" เขียนโดย Lisa Desimini (2548)

 เสด็จเยือนต่างประเทศ 

 25x25px|Flag of Denmark เดนมาร์ก 

 วันที่ 12 ตุลาคม - 3 ธันวาคม พ.ศ. 2508 ตามเสด็จเจ้าชายฮิตาจิ ทรงเยือนเพื่อส่งเสริมความสัมพันธ์ระหว่างประเทศ (เยือนหลายประเทศพร้อมกัน)
 วันที่ 1 - 11 พฤษภาคม พ.ศ. 2526 ตามเสด็จเจ้าชายฮิตาจิ เพื่อเข้าร่วมงาน Japan Expo
 วันที่ 6 - 14 มีนาคม พ.ศ. 2534 ตามเสด็จเจ้าชายฮิตาจิ เพื่อเข้าร่วมงานศิลปหัตถกรรมและภาพพิมพ์ญี่ปุ่น

 25x25px|Flag of France ฝรั่งเศส 

 วันที่ 12 ตุลาคม - 3 ธันวาคม พ.ศ. 2508 ตามเสด็จเจ้าชายฮิตาจิ ทรงเยือนเพื่อส่งเสริมความสัมพันธ์ระหว่างประเทศ (เยือนหลายประเทศพร้อมกัน)
 วันที่ 29 มิถุนายน - 9 กรกฎาคม พ.ศ. 2546 ตามเสด็จเจ้าชายฮิตาจิ ทรงเยือนเพื่อศึกษาดูงานเกี่ยวกับกิจการต่างประเทศ
 วันที่ 12 - 23 กันยายน พ.ศ. 2550 ตามเสด็จเจ้าชายฮิตาจิ เพื่อเข้าร่วมงานรางวัลวัฒนธรรมโลกของเจ้าชายทากามัตสึ
 วันที่ 18 - 28 กันยายน พ.ศ. 2552 ตามเสด็จเจ้าชายฮิตาจิ ทรงเยือนเพื่อศึกษาดูงานเกี่ยวกับกิจการต่างประเทศ
 วันที่ 14 - 22 กรกฎาคม พ.ศ. 2557 ตามเสด็จเจ้าชายฮิตาจิ เพื่อเข้าร่วมงานรางวัลวัฒนธรรมโลกของเจ้าชายทากามัตสึ
 วันที่ 31 มกราคม - 4 กุมภาพันธ์ พ.ศ. 2559 ตามเสด็จเจ้าชายฮิตาจิ เนื่องจากเจ้าชายทรงรับรางวัล Grand Prize of the Paris Charter Against Cancer

 25x25px|Flag of Switzerland สวิตเซอร์แลนด์ 

 25x25px|Flag of Belgium เบลเยียม 

 link=https://th.wikipedia.org/wiki/%E0%B9%84%E0%B8%9F%E0%B8%A5%E0%B9%8C:Flag_of_the_Netherlands.svg|alt=Flag of the Netherlands|left|25x25pxเนเธอร์แลนด์ 

 link=https://th.wikipedia.org/wiki/%E0%B9%84%E0%B8%9F%E0%B8%A5%E0%B9%8C:Flag_of_Italy.svg|alt=Flag of Italy|left|25x25pxอิตาลี 

 วันที่ 12 ตุลาคม - 3 ธันวาคม พ.ศ. 2508 ตามเสด็จเจ้าชายฮิตาจิ ทรงเยือนเพื่อส่งเสริมความสัมพันธ์ระหว่างประเทศ (เยือนหลายประเทศพร้อมกัน)

alt=Flag of the United Kingdom (3-5)|left|25x25px

 สหราชอาณาจักร 

 วันที่ 12 ตุลาคม - 3 ธันวาคม พ.ศ. 2508 ตามเสด็จเจ้าชายฮิตาจิ ทรงเยือนเพื่อส่งเสริมความสัมพันธ์ระหว่างประเทศ (เยือนหลายประเทศพร้อมกัน)
 วันที่ 6 - 14 กรกฎาคม พ.ศ. 2554 ตามเสด็จเจ้าชายฮิตาจิ เพื่อเข้าร่วมงานรางวัลวัฒนธรรมโลกของเจ้าชายทากามัตสึ

alt=Flag of Germany|left|25x25px

 เยอรมนี 

 วันที่ 12 ตุลาคม - 3 ธันวาคม พ.ศ. 2508 ตามเสด็จเจ้าชายฮิตาจิ ทรงเยือนเพื่อส่งเสริมความสัมพันธ์ระหว่างประเทศ (เยือนหลายประเทศพร้อมกัน)
 วันที่ 18 - 28 กันยายน พ.ศ. 2552 ตามเสด็จเจ้าชายฮิตาจิ เพื่อเข้าร่วมงานรางวัลวัฒนธรรมโลกของเจ้าชายทากามัตสึ

 25x25px|Flag of Monaco โมนาโก 

 วันที่ 12 ตุลาคม - 3 ธันวาคม พ.ศ. 2508 ตามเสด็จเจ้าชายฮิตาจิ ทรงเยือนเพื่อส่งเสริมความสัมพันธ์ระหว่างประเทศ (เยือนหลายประเทศพร้อมกัน)
 วันที่ 8 - 15 กรกฎาคม พ.ศ. 2553 ตามเสด็จเจ้าชายฮิตาจิ ทรงเข้าร่วมงานนิทรรศการ "เกียวโต - โตเกียว จากซามูไรสู่มังงะ"
 วันที่ 17 - 30 มีนาคม พ.ศ. 2542 ตามเสด็จเจ้าชายฮิตาจิ ทรงเยือนเพื่อส่งเสริมความสัมพันธ์ระหว่างประเทศ
 วันที่ 13 - 17 เมษายน พ.ศ. 2548 ตามเสด็จเจ้าชายฮิตาจิ ทรงร่วมงานพระศพเจ้าชายแรนีเยที่ 3 เจ้าผู้ครองโมนาโก


 ไทย 

 วันที่ 12 ตุลาคม - 3 ธันวาคม พ.ศ. 2508 ตามเสด็จเจ้าชายฮิตาจิ ทรงเยือนเพื่อส่งเสริมความสัมพันธ์ระหว่างประเทศ (เยือนหลายประเทศพร้อมกัน)
 วันที่ 7 - 14 มกราคม พ.ศ. 2531 ตามเสด็จเจ้าชายฮิตาจิ ทรงเยือนเพื่อส่งเสริมความสัมพันธ์ระหว่างประเทศ
 วันที่ 28 สิงหาคม - 5 กันยายน พ.ศ. 2539 ตามเสด็จเจ้าชายฮิตาจิ ทรงเยือนเพื่อส่งเสริมความสัมพันธ์ระหว่างประเทศ

alt=Flag of the United States (1912-1959)|left|25x25px

 สหรัฐอเมริกา 

 วันที่ 10 - 20 กันยายน พ.ศ. 2514 ตามเสด็จเจ้าชายฮิตาจิ ทรงร่วมพิธีเปิดอาคาร Japan House ของสมาคมญี่ปุ่น-อเมริกา ที่นิวยอร์ก
 วันที่ 29 มีนาคม - 10 เมษายน พ.ศ. 2521 ตามเสด็จเจ้าชายฮิตาจิ เป็นการส่วนพระองค์
 วันที่ 12 - 24 กันยายน พ.ศ. 2524 ตามเสด็จเจ้าชายฮิตาจิ ทรงร่วมงานวันครบรอบ 75 ปี ของสมาคมญี่ปุ่น-อเมริกา ที่นิวยอร์ก
 วันที่ 27 กุมภาพันธ์ - 5 มีนาคม พ.ศ. 2525 ตามเสด็จเจ้าชายฮิตาจิ เยือนเมืองโฮโนลูลู รัฐฮาวาย เป็นการส่วนพระองค์
 วันที่ 15 - 26 มิถุนายน พ.ศ. 2528 ตามเสด็จเจ้าชายฮิตาจิ ทรงเยือนรัฐฮาวาย เพื่อเข้าร่วมงานครบรอบ 100 ปีการอพยพของชาวญี่ปุ่น
 วันที่ 16 - 21 กุมภาพันธ์ พ.ศ. 2534 ตามเสด็จเจ้าชายฮิตาจิ ทรงเยือนรัฐฮาวาย เพื่อเข้าร่วมงานสัมมนาโรคมะเร็ง
 วันที่ 3 - 17 พฤศจิกายน พ.ศ. 2536 ตามเสด็จเจ้าชายฮิตาจิ เพื่อเข้าร่วมงานครบรอบ 100 ปีการก่อตั้งสมาคมญี่ปุ่น-อเมริกา ณ ซานฟรานซิสโก
 วันที่ 4 - 14 มิถุนายน พ.ศ. 2542 ตามเสด็จเจ้าชายฮิตาจิ เพื่อเข้าร่วมงานรางวัลวัฒนธรรมโลกของเจ้าชายทากามัตสึ
 วันที่ 22 - 28 มกราคม พ.ศ. 2547 ตามเสด็จเจ้าชายฮิตาจิ ทรงเยือนรัฐฮาวาย เพื่อเข้าร่วมงานสัมมนาโรคมะเร็ง

 link=https://th.wikipedia.org/wiki/%E0%B9%84%E0%B8%9F%E0%B8%A5%E0%B9%8C:Flag_of_Nepal.svg|alt=Flag of Nepal|left|30x30pxเนปาล 

 วันที่ 24 กุมภาพันธ์ - 5 มีนาคม พ.ศ. 2513 ตามเสด็จเจ้าชายฮิตาจิ ทรงร่วมงานอภิเษกสมรสของมกุฎราชกุมารพีเรนทระแห่งเนปาล

 25x25px|Flag of Sweden สวีเดน 

 วันที่ 1 - 11 พฤษภาคม พ.ศ. 2526 ตามเสด็จเจ้าชายฮิตาจิ เพื่อเข้าร่วมงาน Japan Expo
 วันที่ 6 - 14 มีนาคม พ.ศ. 2534 ตามเสด็จเจ้าชายฮิตาจิ ทรงเยือนเพื่อส่งเสริมความสัมพันธ์ระหว่างประเทศ

 25x25px|Flag of Malaysia มาเลเซีย 

 25x25px|ธงชาติสิงคโปร์ สิงคโปร์ 

 วันที่ 13 - 21 กุมภาพันธ์ พ.ศ. 2527 ตามเสด็จเจ้าชายฮิตาจิ ทรงเยือนเพื่อส่งเสริมความสัมพันธ์ระหว่างประเทศ
 วันที่ 6 - 14 กันยายน พ.ศ. 2543 ตามเสด็จเจ้าชายฮิตาจิ ทรงเยือนเพื่อส่งเสริมความสัมพันธ์ระหว่างประเทศ

alt=Flag of Brazil|left|25x25px

 บราซิล 
alt=Flag of Paraguay|left|25x25px

 ปารากวัย 

 วันที่ 25 กันยายน - 9 ตุลาคม พ.ศ. 2529 ตามเสด็จเจ้าชายฮิตาจิ ทรงร่วมงานครบรอบ 50 ปีการอพยพของชาวญี่ปุ่น

alt=Flag of Chile|left|25x25px

 ชิลี 

 วันที่ 3 - 17 พฤศจิกายน พ.ศ. 2536 ตามเสด็จเจ้าชายฮิตาจิ ทรงเยือนเพื่อส่งเสริมความสัมพันธ์ระหว่างประเทศ
 วันที่ 17 - 30 กันยายน พ.ศ. 2540 ตามเสด็จเจ้าชายฮิตาจิ ทรงร่วมงานครบรอบ 100 ปีความสัมพันธ์ระหว่างประเทศ

 25x25px|Flag of Ecuador เอกวาดอร์ 

 วันที่ 3 - 17 พฤศจิกายน พ.ศ. 2536 ตามเสด็จเจ้าชายฮิตาจิ ทรงเยือนเพื่อส่งเสริมความสัมพันธ์ระหว่างประเทศ

alt=Flag of Finland|left|25x25px

 ฟินแลนด์ 

 link=https://th.wikipedia.org/wiki/%E0%B9%84%E0%B8%9F%E0%B8%A5%E0%B9%8C:Flag_of_Romania.svg|alt=Flag of Romania|left|25x25pxโรมาเนีย 

 วันที่ 19 - 30 กันยายน พ.ศ. 2538 ตามเสด็จเจ้าชายฮิตาจิ ทรงเยือนเพื่อส่งเสริมความสัมพันธ์ระหว่างประเทศ

 25x25px|Flag of Brunei บรูไน 

 วันที่ 28 สิงหาคม - 5 กันยายน พ.ศ. 2539 ตามเสด็จเจ้าชายฮิตาจิ ทรงเยือนเพื่อส่งเสริมความสัมพันธ์ระหว่างประเทศ

 25x25px|Flag of Guatemala กัวเตมาลา 

 วันที่ 17 - 30 กันยายน พ.ศ. 2540 ตามเสด็จเจ้าชายฮิตาจิ ทรงเยือนเพื่อส่งเสริมความสัมพันธ์ระหว่างประเทศ

 25x25px|Flag of Greece กรีซ 

 วันที่ 17 - 30 มีนาคม พ.ศ. 2542 ตามเสด็จเจ้าชายฮิตาจิ ทรงร่วมงานครบรอบ 100 ปีความสัมพันธ์ระหว่างประเทศ
 วันที่ 23 - 30 สิงหาคม พ.ศ. 2547 ตามเสด็จเจ้าชายฮิตาจิ ทรงร่วมชมงานการแข่งขันโอลิมปิค 2004

 25x25px|Flag of Canada (Pantone) แคนาดา 

 วันที่ 4 - 14 มิถุนายน พ.ศ. 2542 ตามเสด็จเจ้าชายฮิตาจิ ทรงเยือนเพื่อศึกษาดูงานเกี่ยวกับกิจการต่างประเทศ

 25x25px|Flag of Panama ปานามา 

 วันที่ 17 - 27 เมษายน พ.ศ. 2544 ตามเสด็จเจ้าชายฮิตาจิ ทรงเยือนเพื่อส่งเสริมความสัมพันธ์ระหว่างประเทศ

alt=Flag of Italy|left|25x25px

 อิตาลี 

 วันที่ 29 มิถุนายน - 9 กรกฎาคม พ.ศ. 2546 ตามเสด็จเจ้าชายฮิตาจิ ทรงเยือนเพื่อศึกษาดูงานเกี่ยวกับกิจการต่างประเทศ

 25x25px|Flag of Nicaragua นิการากัว 

 25x25px|Flag of El Salvador เอลซัลวาดอร์ 

 วันที่ 30 กันยายน - 10 ตุลาคม พ.ศ. 2548 ตามเสด็จเจ้าชายฮิตาจิ ทรงร่วมงานครบรอบ 70 ปีความสัมพันธ์ระหว่างประเทศ

 link=https://th.wikipedia.org/wiki/%E0%B9%84%E0%B8%9F%E0%B8%A5%E0%B9%8C:Flag_of_Peru_(state).svg|alt=Flag of Peru (state)|left|25x25pxเปรู 

 25x25px|Flag of Bolivia โบลิเวีย 

 วันที่ 11 - 22 มิถุนายน พ.ศ. 2552 ตามเสด็จเจ้าชายฮิตาจิ ทรงร่วมงานครบรอบ 110 ปีการอพยพของชาวญี่ปุ่น

alt=Flag of Tonga|left|25x25px

 ตองงา 

 วันที่ 25 - 31 มีนาคม พ.ศ. 2555 ตามเสด็จเจ้าชายฮิตาจิ ทรงร่วมงานพระบรมศพสมเด็จพระราชาธิบดีจอร์จ ตูโปอูที่ 5

 พระเกียรติยศ 

 ลำดับพระอิสริยยศ 
 19 กรกฎาคม พ.ศ. 2483 – 30 กันยายน พ.ศ. 2507 : ฮานาโกะ สึงารุ (津軽華子)
 30 กันยายน พ.ศ. 2507 – ปัจจุบัน : เจ้าหญิงฮานาโกะ พระชายาในเจ้าชายมาซาฮิโตะ (正仁親王妃華子殿下) หรือ เจ้าหญิงฮิตาจิ (Princess Hitachi)

 เครื่องราชอิสริยาภรณ์ 

 ญี่ปุ่น 
 80px เครื่องราชอิสริยาภรณ์รัตนมงกุฎ ชั้นประถมาภรณ์ (มงกุฎดอกพอโลเนีย) (2507)

 ต่างประเทศ 

 78x78px|Ord.Rajanya.Nepal-Ribbon Order of Ojaswi Rajanya - ประเทศเนปาล (2513)อ้างอิงจาก pdf file https://www.omsa.org/files/jomsa_arch/Splits/1988/153251_JOMSA_Vol39_12_19.pdf
 80x80px|National Order of Merit (Paraguay) - ribbon bar National Order of Merit (Paraguay) ชั้นประถมาภรณ์พิเศษ - ประเทศปารากวัย (2530)

 เกร็ด 

 ทรงเป็นคนรักสุนัข โดยพระองค์ทรงเลี้ยงสุนัข 2 ตัว และทรงแปลนิทานที่มีตัวนำเป็นสัตว์ ซึ่งรายได้จากการแปล พระองค์บริจาคให้กับสมาคมสวัสดิภาพสัตว์แห่งประเทศญี่ปุ่น
 วันที่ 16 กรกฎาคม พ.ศ. 2559 พระองค์ทรงได้รับการผ่าตัดที่โรงพยาบาลทามากาวะ เพื่อเปลี่ยนข้อสะโพกเทียม เนื่องจากอาการข้อสะโพกเสื่อมอย่างรุนแรง ทรงออกจากโรงพยาบาลเมื่อวันที่ 7 สิงหาคม พ.ศ. 2559 โดยการผ่าตัดประสบความสำเร็จด้วยดีและทรงทำกายภาพบำบัดอย่างต่อเนื่อง

พงศาวลี

 อ้างอิง 

 แหล่งข้อมูลอื่น 

 เว็บไซต์สำนักพระราชวังอิมพีเรียล (Imperial Household Agency) ภาษาอังกฤษ https://www.kunaicho.go.jp/eindex.html
 เว็บไซต์สำนักพระราชวังอิมพีเรียล (Imperial Household Agency) ภาษาญี่ปุ่น https://www.kunaicho.go.jp/
 ประกาศสํานักนายกรัฐมนตรี เรื่อง หลักเกณฑ์การทับศัพท์ภาษาเยอรมัน สเปน ญี่ปุ่น และมลายู ลงวันที่ 13 มีนาคม พ.ศ. 2561

หมวดหมู่:เจ้าหญิงญี่ปุ่น
หมวดหมู่:บุคคลจากโตเกียว
หมวดหมู่:ตระกูลโทกูงาวะ
หมวดหมู่:นักแปล